שון דינגוול

שון דינגוול (באנגלית: Shaun Dingwall; נולד ב-24 במרץ 1972) הוא שחקן אנגלי המוכר מתפקידיו בקולנוע בטלוויזיה ובתיאטרון.

ביוגרפיה
שון דינגוול נולד בלונדון, ולמד בבית הספר לבנים "Ilford County High School". בהתחלה רצה להיות צלם, ובמשך שנים אחדות עבד כעוזר צלם בתעשיית האופנה ובתעשיית הרכב. ב-1990 החליט לשנות כיוון ונרשם ללימודים בבית הספר למשחק "Central School of Speech and Drama".

טלוויזיה
דינגוול שיחק בתפקידים ראשיים בסדרות רבות בטלוויזיה. הוא גילם את תומאס אוסבורן, רוזן דנבי במיני-סדרה זוכת פרס באפט"א "Charles II: The Power and The Passion" של ערוץ BBC One בבימויו של ג'ו רייט. בסדרה "The Long Firm", שכתב ג'ו פנהול, הופיע בתפקיד לני, קרימינולוג היפי. הוא השתתף בסדרה האפית "In A Land of Plenty" והופיע בתפקיד ג'יימס פרימן. עוד שיחק בדרמה "החטא ועונשו" עיבוד של ה-BBC לרומן באותו שם בתפקיד רזומיחין. דינגוול הופיע בתפקיד פיט טיילר (אביה של רוז טיילר) בפרקים אחדים בסדרת המדע בדיוני "דוקטור הו". הוא גילם את הבלש בסדרה "In A Land of Plenty" מאת פול אבוט . אחד מתפקידיו הראשונים היה לאנס-קורפורל סטיב אוונס בסדרה "Soldier Soldier". הוא שוב שיחק בתפקיד חייל, מייג'ור גודבר, בסדרה נוספת זוכת פרס באפט"א "Mark of Cain" של ערוץ 4 הבריטי.

בין השנים 1997 ו-1999 שיחק דינגוול בתפקיד קבוע בסדרה "Touching Evil" של רשת ITV. ב-2000 הופיע בתפקיד ג'יימס פרימן במיני-סדרה "In A Land Of Plenty". ב-2004 השתתף בתפקיד אורח בעיבוד של BBC Two לספר "The Long Firm" ובתפקיד סקיפיו אפריקנוס בדוקו-דרמה "Hannibal - Rome's Worst Nightmare" בהפקת ה-BBC.

ב-2007 הופיע דינגוול בסרט הטלוויזיה "Learners" לצדו של דייוויד טננט. ב-2008 שיחק בתפקיד דייוויד גרנט, בעלה של אבי, בסדרה המחודשת של ה-BBC "ניצולים".

בינואר 2009 שיחק דינגוול בדרמה הטלוויזיונית "Above Suspicion" בתפקיד מפקח בילוש מייק לואיס. ב-2010 החל לגלם את רג' טרוטר במיני-סדרה "אבנים וחטיפים", פריקוול לסדרה הקומית הוותיקה "על שוטים ואנשים".

באוגוסט 2011 הופיע בתפקיד פקד בילוש סטיוארט ברלו בפרק בסדרה "תחבולות חדשות" של BBC One. ב-2014 השתתף בסדרת הדרמה-קומית "The Driver".

קולנוע
תחילת הקריירה הקולנועית של דינגוול הייתה בסרט "Second Best" בו גילם אותה דמות כמו ויליאם הרט רק צעיר יותר. דינגוול שיחק בתפקיד גרהאם במספר סצנות פלאשבק. את הסרט ביים כריס מנגס  וכיכב בו ג'ון הרט. בהמשך שיחק דינגוול בסרט "Villa Des Roses" בתפקיד ריצ'רד גרונוולד, אמן גרמני שכובש את ליבה של לואיז קרטור, בגילומה של ז'ולי דלפי. הסרט הוא עיבוד לרומן בלגי ידוע, והוא זכה בפרס הסרט הטוב ביותר בפסטיבל הסרטים של הוליווד בשנת 2002.

דינגוול שיחק בתפקיד קווין סרט של ה-BBC "מחר לה-סקלה!". הסרט היה ללהיט בפסטיבל הקולנוע בקאן, אבל לא הוקרן בבתי הקולנוע. פרנצ'סקה ג'וזף ביימה את הסרט, ואתה עבד דינגוול אחרי כך בסרט "Learners". עוד הופיע דינגוול בסרטים "איזה יום יפה", "משחק אותה קובריק", "Someone Else" ו-"Hush".

תיאטרון
דינגוול הרבה לשחק בתיאטרון הבריטי ובין השאר הופיע בווסט אנד הלונדוני. הוא שיחק בדונמאר ורהאוס במחזה "The Man Who Had All the Luck" בתפקיד גאס, מכונאי אוסטרי השואף לממש את החלום האמריקאי. ב-1995 הופיע גם בתיאטרון דונמאר במחזה "Beautiful Thing" בתפקיד סטי (Ste). תפקידים נוספים שלו בתיאטרון היו ג'ואי במחזה "Random Acts of Kindness" בתיאטרון רויאל קורט, ואכילס במחזה "טרוילוס וקרסידה" בתיאטרון האולד ויק. ב-2004 הגשים דינגוול שאיפה ישנה שלו ושיחק בתפקיד הוטספור  במחזה "הנרי הרביעי, חלק 1" בתיאטרון אולד ויק בבריסטול.

עוד
דינגוול היה חבר בצוות השופטים הבינלאומי בפסטיבל הסרטים רד רוק של 2009 ו-2010. ב-2011 ביים והופיע בווידאו קליפ של הסינגל "Fingertip" של Paper Crows. ב-1998 הופיע בתפקיד דארן בפרומו לשיר "I Started a Joke", גרסת הכיסוי של להקת פיית' נו מור.

פילמוגרפיה
 שנה שם שם באנגלית תפקיד הערות 1993 Genghis Cohn סרג'נט הובשס 1993 בין השורות Between the Lines השוטר קורלס בפרק "Jumping the Lights" 1994 Minder ויין בפרק "A Fridge Too Far" 1994 Class Act סמל בילוש לינץ' סדרת טלוויזיה (פרק אחד) 1993-1994 The Bill קולין דרייק סדרת טלוויזיה (2 פרקים) 1994 Stages אדם א בפרק " Low Level Panic" 1994 Screen One לאנס-קורפורל בפרק "A Breed of Heroes" 1994 Second Best גרהם בן 20 1995 Screen Two שוסטר בפרק "Black Easter" 1995-1996 Soldier Soldier סטיב אוונס סדרת טלוויזיה 1997 The Phoenix and the Carpet פורץ מיני-סדרה 1997-1999 Touching Evil מארק ריברס 1999 Underground ג'ייק סרט טלוויזיה 2001 In a Land of Plenty ג'יימס פרימן סדרת טלוויזיה 2002 החטא ועונשו Crime and Punishment רזומיחין סרט טלוויזיה 2002 Villa des roses ריצ'רד גרונוולד 2002 מחר לה-סקלה! Tomorrow La Scala! קווין 2003 Messiah 2: Vengeance Is Mine דניאל ג'יימסון מיני-סדרה 2003 Lloyd & Hill פטריק מארי סרט טלוויזיה 2003 קרלה Carla פול סרט טלוויזיה 2003 The Last King רוזן דנבי מיני-סדרה 2004 עסק משפחתי Family Business אנדי סאליבן סדרת טלוויזיה (פרק אחד) 2004 The Long Firm לני בפרק "Lenny's Story" 2004 The Boy with Blue Eyes האב סרט קצר 2005 איזה יום יפה On a Clear Day צופה 2005 משחק אותה קובריק Color Me Kubrick Maitre D' 2006 חניבעל Hannibal סקיפיו סרט טלוויזיה 2005-2006 דוקטור הו Doctor Who פיט טיילר סדרת טלוויזיה (4 פרקים) 2006 Someone Else מיכאל 2006 ספוקס MI-5 סטיבן פיינטון סדרת טלוויזיה (פרק אחד) 2007 אות קין The Mark of Cain מייג'ור גודבר 2007 Sex, the City and Me טוני סרט טלוויזיה 2007 Outlanders ד"ר קרטרייט 2007 Learners איאן סרט טלוויזיה 2008 האש Hush מיטצ'ל 2008 ניצולים Survivors דייוויד גרנט סדרת טלוויזיה (פרק אחד) 2009 Above Suspicion מפקח בילוש מייק לואיס 2009מוזס ג'ונס Moses Jones רוג'ר דנקוורת' מיני-סדרה 2009 ויקטוריה הצעירה The Young Victoria שוער 2010 Above Suspicion 2: The Red Dahlia מפקח בילוש מייק לואיס סדרת טלוויזיה 2011 Above Suspicion: Deadly Intent פקד בילוש מייק לואיס סדרת טלוויזיה 2011 רציחות במידסומר Midsomer Murders קרטר סמית' בפרק "Fit for Murder" 2010-2011 אבנים וחטיפים Rock & Chips רג' טרוטר 2011 קמלוט Camelot ארנלד בפרק "Justice" 2011 תחבולות חדשות New Tricks פקד בילוש סטיוארט ברלו בפרק "Only the Brave" 2012 Above Suspicion: Silent Scream פקד בילוש מייק לואיס סדרת טלוויזיה 2013 החשדות של מר ויצ'ר The Suspicions of Mr Whicher מפקח ג'ורג' לוק בפרק "The Murder in Angel Lane" 2013 Summer in February הרולד נייט 2013 ורה Vera ג'סטין בישופ בפרק "Castles in the Air" 2013 Scar Tissue סנודון 2013 פוארו Agatha Christie: Poirot דוקטור פרנקלין בפרק "Curtain: Poirot's Last Case" 2013 Breathless צ'ארלי אנדרברי סדרת טלוויזיה 2014 The Forgotten מארק 2014 Masterpiece Mystery בפרק "Breathless" 2014 The Driver הבלש ריידר מיני-סדרה 2014 Dragon Age: Inquisition תפקידים שונים משחק וידאו 2015 עדות אילמת Silent Witness אדם לנסלי בפרק "Squaring the Circle" 2015 Death in Paradise פול הרמר סדרת טלוויזיה (פרק אחד) 2015 Legends ליאם קרופורד 2016 הבלש מגרה טומן מלכודת Maigret Sets a Trap המפקח ז'נבייה סרט טלוויזיה 2016 הבלש מגרה: איש מת Maigret's Dead Man המפקח ז'נבייה סרט טלוויזיה 2017 להתראות כריסטופר רובין Goodbye Christopher Robin אלפרד 2022-2019 טופ בוי Top Boy גפ'רי 6 פרקים 2024 קונסטלציה (אנ') Constellation איאן רוג'רס 2 פרקים

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1972